**Nagylak Község Önkormányzata Képviselő-testületének 2/2022. (II. 1.) önkormányzati rendelete**

**a pénzbeli és természetben nyújtott szociális ellátásokról szóló 13/2021. (XI.30.) önkormányzati rendelet módosításáról**

Nagylak Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 32. § (3) bekezdésében és a 132. § (4) bekezdés g) pontja alapján az egyes pénzbeli és természetbeni ellátások vonatkozásában a következőket rendeli el:

**1. §**

A pénzbeli és természetben nyújtott szociális ellátásokról szóló 13/2021. (XI. 30.) önkormányzati rendelet 14. § (2) bekezdés c) pontja helyébe a következő rendelkezés lép:

*[Az (1) bekezdés szerinti támogatás megállapításához szükséges]*

„*c)* nyolc hónapnál nem régebben kiállított B kategóriás vezetői engedély bemutatása.”

**2. §**

A pénzbeli és természetben nyújtott szociális ellátásokról szóló 13/2021. (XI. 30.) önkormányzati rendelet III. Fejezete a következő 15/A. §-sal egészül ki:

**„15/A. §**

(1) A Képviselő-testület a saját költségvetése terhére megállapított szociális támogatások keretében temetési kölcsönt nyújthat annak, aki

*a)* a meghalt személy eltemettetéséről gondoskodott annak ellenére, hogy arra nem volt köteles, vagy

*b)* tartásra köteles volt ugyan, de háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 300%-át.

(2) A temetési kölcsön legfeljebb 120.000 forintig terjedő összegben állapítható meg.

(3) A temetési kölcsön kamatmentes kölcsönként kerül nyújtásra.

(4) A temetési kölcsönnyújtás feltételeit, visszafizetésének garanciáit külön szerződésben kell rögzíteni, egyidejűleg a kölcsönösszeget hagyatéki teherként be kell jelenteni a közjegyzőnél.

(5) A temetési kölcsön megállapítása iránti kérelmet az erre a célra rendszeresített formanyomtatványon kell benyújtani.

(6) A temetési kölcsön megállapítása a Szociális Bizottság hatáskörébe tartozik.”

**3. §**

Ez a rendelet 2022. február 2-án lép hatályba.

Kolozsvári Rozália dr. Szénási Hanna

 polgármester jegyző

***Záradék:***

A rendelet hirdetőtáblán történő kifüggesztéssel 2022. február 1. napján kihirdetve.

Nagylak, 2022. február 1.

 dr. Szénási Hanna

 jegyző